CELEX: 32018D0354
Language: bg
Date: 2018-03-08 00:00:00
Title: Решение за изпълнение (ЕС) 2018/354 на Комисията от 8 март 2018 година за разрешаване на методи за класификация на кланични трупове на свине в Ирландия

12.3.2018   
            
            
               BG
            
            
               Официален вестник на Европейския съюз
            
            
               L 68/8
            
         РЕШЕНИЕ ЗА ИЗПЪЛНЕНИЕ (ЕС) 2018/354 НА КОМИСИЯТА
   от 8 март 2018 година
   за разрешаване на методи за класификация на кланични трупове на свине в Ирландия
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 20, буква п) от него,
   като има предвид, че:
   
               (1)
            
            
               Съгласно част Б, раздел IV, точка 1 от приложение IV към Регламент (ЕС) № 1308/2013 при класификацията на кланични трупове на свине съдържанието на постно (нетлъсто) месо в кланичния труп се определя чрез методи на категоризиране, разрешени от Комисията, като се допускат само статистически доказани методи за оценка, които почиват на физическо измерване на една или повече анатомични части на кланичните трупове на свинете. Разрешаването на даден метод за категоризиране следва да зависи от неговото съответствие с максимално допустимата статистическа грешка при оценката. Допустимата грешка е определена в член 23, параграф 3 от Регламент (ЕО) № 1249/2008 на Комисията (2).
            
         
               (2)
            
            
               С Решение 1987/293/EО на Комисията (3) беше разрешено използването на два метода за класификация на кланичните трупове на свине в Ирландия.
            
         
               (3)
            
            
               Ирландия поиска Комисията да премахне метода „Fat-O-Meat'er (FOM)“ от списъка на разрешените методи за класификация на кланични трупове на свине в Ирландия, тъй като той вече не се използва, да разреши три нови метода за класификация на кланични трупове на свине на територията ѝ и да актуализира съществуващото уравнение за уреда „Hennessy Grading Probe 2 (HGP2)“.
            
         
               (4)
            
            
               В протокола по член 23, параграф 4 от Регламент (ЕО) № 1249/2008 Ирландия представи подробно описание на пробната дисекция, указвайки принципите, на които се основават новите методи, резултатите от пробната дисекция и уравненията, използвани за изчисляване на процента постно месо.
            
         
               (5)
            
            
               При разглеждането на това искане бе установено, че условията за разрешаване на тези нови методи за класификация и за актуализиране на уравнението са изпълнени. Следователно тези методи за класификация следва да бъдат разрешени в Ирландия.
            
         
               (6)
            
            
               С оглед на яснотата и правната сигурност следва да бъде прието ново решение. Поради това Решение 1987/293/ЕО следва да бъде отменено.
            
         
               (7)
            
            
               Не следва да се разрешават изменения на уредите или методите за класификация, освен ако тези изменения не са изрично разрешени с решение за изпълнение на Комисията.
            
         
               (8)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   Съгласно част Б, раздел IV, точка 1 от приложение IV към Регламент (ЕС) № 1308/2013 се разрешава използването на следните методи за класификация на кланични трупове на свине в Ирландия:
   
               а)
            
            
               уредът „Hennessy Grading Probe 2 (HGP 2)“ и съответните методи за оценка, като подробности за тях са представени в част I от приложението;
            
         
               б)
            
            
               уредът „Hennessy Grading Probe 7 (HGP 7)“ и съответните методи за оценка, като подробности за тях са представени в част II от приложението;
            
         
               в)
            
            
               уредът „Fat-O-Meat'er II (FOM II)“ и съответните методи за оценка, като подробности за тях са представени в част III от приложението;
            
         
               г)
            
            
               уредът „AutoFоm III“ и съответните методи за оценка, като подробности за тях са представени в част IV от приложението.
            
         Член 2
   Не се допускат изменения на разрешените уреди или методи за класификация, освен ако тези изменения са изрично разрешени с решение за изпълнение на Комисията.
   Член 3
   Решение 1987/293/ЕО се отменя.
   Член 4
   Адресат на настоящото решение е Ирландия.
   
      Съставено в Брюксел на 8 март 2018 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (ОВ L 337, 16.12.2008 г., стр. 3).
   
      (3)  Решение 1987/293/ЕО на Комисията от 18 май 1987 г. за разрешаване на методи за класификация на кланични трупове на свине в Ирландия (ОВ L 146, 6.6.1987 г., стр. 66).
   
      ПРИЛОЖЕНИЕ
      
         МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В ИРЛАНДИЯ
      
      ЧАСТ I
      
         Hennessy Grading Probe 2 (HGP 2)
      
      
               
                  1.
               
               
                  Предвидените в настоящата част правила се прилагат, когато класификацията на кланичните трупове на свине се извършва с уреда, известен като „Hennessy Grading Probe 2 (HGP 2)“.
               
            
               
                  2.
               
               
                  Уредът е оборудван със сонда с диаметър 5,95 милиметра (и 6,3 mm на нивото на острието на върха на сондата), съдържаща фотодиод (Siemens LED тип LYU 260-EO и фотодетектор тип 58 MR), и е с оперативно разстояние на измерване между 0 и 120 милиметра.
               
            
               
                  3.
               
               
                  Съдържанието на постно (нетлъсто) месо в кланичния труп се изчислява по следната формула:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  
                  където:
                  
                              LMPHGP 2
                              
                           
                           
                              =
                           
                           
                              прогнозно процентно съдържание на постно (нетлъсто) месо в кланичния труп;
                           
                        
                              FHGP 2
                              
                           
                           
                              =
                           
                           
                              дебелина на гръбната сланина (с кожата) в милиметри, измерена на 6 cm от разреза по средата на кланичния труп, между третото и четвъртото последно ребро;
                           
                        
                              MHGP 2
                              
                           
                           
                              =
                           
                           
                              дебелина на мускула в милиметри, измерена в същото време и в същата точка като FHGP 2.
                           
                        
            
               
                  4.
               
               
                  Тази формула се отнася за кланичните трупове с тегло между 60 и 125 килограма (топло тегло).
               
            ЧАСТ II
      
         Hennessy Grading Probe 7 (HGP 7)
      
      
               
                  1.
               
               
                  Предвидените в настоящата част правила се прилагат, когато класификацията на кланичните трупове на свине се извършва с уреда, известен като „Hennessy Grading Probe 7 (HGP 7)“.
               
            
               
                  2.
               
               
                  Уредът е оборудван със сонда с диаметър 5,95 милиметра (и 6,3 mm на нивото на острието на върха на сондата), съдържаща фотодиод (Siemens LED тип LYU 260-EO и фотодетектор тип 58 MR), и е с оперативно разстояние на измерване между 0 и 120 милиметра.
               
            
               
                  3.
               
               
                  Съдържанието на постно (нетлъсто) месо в кланичния труп се изчислява по следната формула:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  където:
                  
                              LMPHGP 7
                              
                           
                           
                              =
                           
                           
                              прогнозно процентно съдържание на постно (нетлъсто) месо в кланичния труп;
                           
                        
                              FHGP 7
                              
                           
                           
                              =
                           
                           
                              дебелина на гръбната сланина (с кожата) в милиметри, измерена на 6 cm от разреза по средата на кланичния труп, между третото и четвъртото последно ребро;
                           
                        
                              MHGP 7
                              
                           
                           
                              =
                           
                           
                              дебелина на мускула в милиметри, измерена в същото време и в същата точка като FHGP 7.
                           
                        
            
               
                  4.
               
               
                  Тази формула се отнася за кланичните трупове с тегло между 60 и 125 килограма (топло тегло).
               
            ЧАСТ III
      
         Fat-O-Meat'er II (FOM II)
      
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда, известен като „Fat-O-Meat'er II (FOM II)“.
               
            
               
                  2.
               
               
                  FOM II се състои от оптична сонда с нож, устройство за измерване на дебелината с измервателен обхват между 0 и 125 mm и табло за събиране и анализ на данни. Резултатите от измерванията се преобразуват в прогнозно съдържание на постно месо от самия уред FOM II.
               
            
               
                  3.
               
               
                  Съдържанието на постно (нетлъсто) месо в кланичния труп се изчислява по следната формула:
                  LMPFOMII = 61,89462 – 0,73771 FFOMII + 0,10897 MFOMII
                  
                  където:
                  
                              LMPFOMII
                              
                           
                           
                              =
                           
                           
                              прогнозно процентно съдържание на постно (нетлъсто) месо в кланичния труп;
                           
                        
                              FFOMII
                              
                           
                           
                              =
                           
                           
                              дебелина на гръбната сланина (с кожата) в милиметри, измерена на 6 cm от разреза по средата на кланичния труп, между третото и четвъртото последно ребро;
                           
                        
                              MFOMII
                              
                           
                           
                              =
                           
                           
                              дебелина на мускула в милиметри, измерена в същото време и в същата точка като FFOMII.
                           
                        
            
               
                  4.
               
               
                  Тази формула се отнася за кланичните трупове с тегло между 60 и 125 килограма (топло тегло).
               
            ЧАСТ IV
      
         Autofom III
      
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда, известен като „AutoFom III“.
               
            
               
                  2.
               
               
                  Уредът е снабден с шестнадесет ултразвукови датчика (Frontmatec Smørum A/S), работещи на честота 2 MHz, и е с оперативно разстояние от 25 mm между датчиците. Ултразвуковите данни включват измервания на дебелината на гръбната сланина и на мускула, както и свързани с тях параметри. Резултатите от измерванията се преобразуват в прогнозни проценти на постно месо с помощта на компютър.
               
            
               
                  3.
               
               
                  Съдържанието на постно (нетлъсто) месо в кланичния труп се изчислява по следната формула:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  където:
                  
                              LMPAF3
                              
                           
                           
                              =
                           
                           
                              прогнозно процентно съдържание на постно (нетлъсто) месо в кланичния труп;
                           
                        
                              R2P9
                           
                           
                              =
                           
                           
                              дебелина на кожата в точката на минимална дебелина на сланината в mm, като минималната дебелина на сланината е минималната позиция на профила на сланината след приспадане на профила на кожата;
                           
                        
                              R2P10
                           
                           
                              =
                           
                           
                              минимална дебелина на сланината в напречния разрез в mm;
                           
                        
                              R3P5
                           
                           
                              =
                           
                           
                              максимален размер на месото, равен на максималната позиция при ребрата минус минималната позиция на сланината, преобразувани в mm.
                           
                        
            
               
                  4.
               
               
                  Тази формула се отнася за кланичните трупове с тегло между 60 и 125 килограма (топло тегло).